Cloudflare

Cloudflare, Inc. on yhdysvaltalainen yhtiö, joka tarjoaa sisällönjakeluverkkoa, DDoS-suojausta ja muita pilvipalveluita. 
Cloudflare on kehittänyt Rust-kielellä kirjoitetun Pingoran, jolla se on korvannut Nginxin saadakseen paremman suorituskyvyn. Pingora on avointa lähdekoodia vuodesta 2024 alkaen.https://blog.cloudflare.com/pingora-open-source

Verkkosivusto, jolle Cloudflaren palvelut on otettu käyttöön, ei itse jaa sisältöään, vaan Cloudflare toimii sille käänteisenä välityspalvelimena.
Sivuston käyttäjät ottavat tällöin yhteyden Cloudflaren palvelimeen, joka toimii välimuistina haettavalle tiedolle. Cloudflarella on huomattavasti enemmän kapasiteettia käytössään kuin yksittäisellä verkon palvelimella, ja se voi tasata ruuhkahuippuja usean käyttäjän pyrkiessä sivustolle. Lisäksi yhtiön palvelut on suunniteltu vikasietoisiksi.

Cloudflaren pääkonttori on San Franciscossa Kaliforniassa.

Yhtiö on poistanut kolme asiakastaan poliittisista tai sananvapausrikkomuksista.
Ensimmäinen oli uusnatsisivusto The Daily Stormer vuonna 2017 Charlottesvillen tapahtumien jälkeisten reaktioiden vuoksi. Elokuussa 2019 Cloudflare lopetti palvelujensa tarjoamisen 8chan-kuvafoorumille, jonne ainakin kolmen joukkoampujan on sanottu postanneen manifestinsa..
Syyskuussa 2022 Cloudflare ilmoitti poistaneensa Kiwi Farms -keskustelupalstan. 

Yhtiö joutuu estämään verkkosivuja myös eri valtioiden oikeusistuinten tuomioiden perusteella. Esimerkiksi vuonna 2020 Cloudflare joutui estämään 2 verkko-osoitetta, vuonna 2021 yhdeksän ja vuonna 2023   992 eri osoitetta. Näiden sisältö voi olla esimerkiksi bittorrent-sivustoja tai luvattomia nettikasinoita.https://torrentfreak.com/cloudflare-blocks-abusive-content-on-its-ethereum-gateway-231121/ https://kansspelautoriteit.nl/nieuws/2023/november/bindende-aanwijzingen-cloudflare/ 

 Lähteet 

Luokka:Yhdysvaltalaiset tietoliikenneyhtiöt